**SPOZNAVNI VIDIK POUKA**

Učitelj mora spodbujati miselno aktivnost učencev. Naravnan je proti mehaničnemu učenju. TIMSS 2003 – znanje slovenskih učencev je na nizki ravni, je pretežno reproduktivno. Treba je spodbujati samostojno učenčevo samoiniciativnost. Uveljaviti se mora skozi vse faze pouka (ne le pri obravnavi, tudi v preverjanju etc.). Proces spoznavanja temelji na določeni učni vsebini. Učna vsebina je opredeljena s predmetnikom in učnimi načrti posameznih predmetov. Vsebina se vidi v učbenikih etc.

Razporeditev učne vsebine skozi osnovno šolo (in srednjo šolo) – kriteriji:

* V nižjih razredih je prisoten psihološki kriterij – razporeditev učnih vsebin se razporeja v skladu z duševnimi značilnostmi šolskega otroka. Okolje dojema celostno (ne po predmetih) – celostni (integracijski) pouk, vsebinska koncentracija.
* Kasneje se vse bolj uveljavlja logični kriterij.
* Postopno se uveljavlja znanstveni/strokovni kriterij – učne vsebine so razporejene na podlagi posamezne stroke. Kakšna je povezanost med stroko in posameznim vzgojno-izobraževalnim predmetom? Stroka vpliva na predmete, predmeti pa na stroko ne. Vsebina predmeta je neposredno odvisna od razvoja stroke. Vsebina je poenostavljena, reducirana, vendar povezano/ v skladu z resnično znanostjo.

V čem je razlika med znanostjo in predmetom?

* Gre za razlike v razporeditvi/grupiranju učnih vsebin pri nekem predmetu v primerjavi z znanstveno sistematiko.
* Razlika v globini osvetlitve posameznih pojavov.
* Razlika v vlogi znanosti in predmeta. Vloga znanosti: proučuje svoj predmet raziskovanja, razvija svojo znanstveno metodologijo raziskovanja in razvija svojo terminologijo. Vloga predmeta: učenci spoznavajo temeljne pojave neke znanosti, ob tem procesu pa učenci razvijajo tudi svoje sposobnosti/interese.
* Razlika v načinih spoznavanja – pri pouku pogosto ne uporabljamo znanstvenih metod spoznavanja.

Temeljno izhodišče spoznavnega vidika: v procesu spoznavanja določene vsebine učenca ni sam (v stroki je), spoznavanje je vodeno (direktno, indirektno), učenec ni prepuščen sam sebi, v precejšnji meri je podoben znanstvenemu spoznavanju. Znanstveno spoznavanje: izhodišče je opazovanje pojavov, gre za opazovanje, eksperimentiranje – preko mišljenja pridemo do posplošitev – to ugotovitev moramo vrniti v prakso.

 M

O P

Znanstveno spoznanje je tisto posplošeno spoznanje, ki ga praksa potrjuje. Nekaj podobnega se dogaja tudi pri pouku. Opazovanje temelji na posameznih značilnostih (konkretna raven), miselno aktivnost dvignemo s primerjanjem z drugimi značilnostmi (npr. 2 teksta med seboj) – splošna raven (miselna aktivnost).

Osnovna shema spoznavanja: poteka skozi več stopenj (ravni):

* Začetno spoznavanje – mehanično učenje
	+ Neposredno: opazovanje, eksperimentiranje
	+ Posredno: branje, poslušanje
* Razmišljanje – razumevanje
	+ Ugotavljanje lastnosti, posebnosti
	+ Primerjanje (podobnosti, razlike)
	+ Razvrščanje (klasifikacija)
	+ Selekcioniranje
* Posploševanje – zaključevanje
	+ Bistvo (pojmi, zakoni, definicije)
	+ Vzročno-posledični odnosi
	+ Povezovanje s predznanjem
* Dokazovanje
	+ Argumentiranje
	+ Uporaba
	+ Preverjanje (preizkus)
* Reševanje problemov
	+ Konvergentno mišljenje
	+ Divergentno mišljenje

Kako se povezuje uveljavljanje spoznavnega vidika z uporabo različnih učnih metod? S kvalitetno uporabo učnih metod lahko dvignemo miselno aktivnost, naj sodelujejo.

Kakšna je vloga učnih oblik pri spoznavnem vidiku (uveljavljanju učencev, miselno aktivnostjo)? Odvisnost je zelo velika, povezanost je pomembna. Če gre za nedinamičen pouk (frontalni), je zapostavljen spoznavni vidik pouka.

Kakšna je povezanost spoznavnega vidika skozi posamezne faze pouka? Treba je uveljaviti v vseh fazah.

Kakšna je povezanost med izkušenjskim učenjem s stopnjami znotraj spoznavnega vidika? V glavnem je eno in isto.

 Dokazovanje Začetno spoznavanje

 Posploševanje – zaključevanje Razmišljanje – razumevanje

Kaj se dogaja, na čem je poudarek v zvezi z uveljavljanjem spoznavnega vidika. V ozadju je temeljno vprašanje, kako učenci usvajajo učno vsebino, kako poteka miselna aktivnost v učencih samih – proces mediacije (proces, ki poteka v človeku od dražljaja do reakcije). Mediacija ima tri faze: senzorna, centralna in motorična.

Mediacija

Dražljaj → → Reakcija

Različne smeri (behavioristi, konstruktivisti), različno obravnavajo ta vmesni proces. Behavioriste ta del ne zanima, konstruktiviste pa zelo. Zato konstruktivistično stališče pridobiva na veljavi. Eden od konstruktivistov je Piaget. Kako ti dve stališči vplivata na razlago spoznavnega vidika ('Izvirni Piaget')?

|  |  |
| --- | --- |
| **Behavioristično stališče** | **Konstruktivistično stališče** |
| Pouk temelji na pripovedovanju in opisovanju. | Pouk mora temeljiti na izkušnjah učencev. |
| Zadovoljujejo se z mehaničnim pridobivanjem znanja. | Težijo k aktivnemu pridobivanju znanja, z lastno miselno aktivnostjo. |
| Pouk temelji na zunanji motivaciji. | Zagovarjajo notranjo motivacijo. |
| Poudarjajo pomen pomnenja. | Poudarjajo razvoj intelektualnih sposobnosti. |
| Ojačajo se samo pozitivni odgovori, negativni se zavrnejo. | Vsi odgovori so sprejeti, tudi negativni odgovor lahko kaže na razmišljanje. |
| Razvija odvisnost otrok. | Razvija samostojnost otrok. |

Kakšna je povezava spoznavnega vidika z Bloomovo taksonomijo učnih ciljev (predvsem mislimo na kognitivno področje)? Bloomova taksonomija zahteva čim višje taksonomske stopnje pri pouku znotraj kognitivnega taksonomskega področja – spoznavanje mora temeljiti na podlagi zahtevnejših miselnih operacij – znanje, razumevanje, uporaba, analiza, sinteza, vrednotenje. V pouku je treba uveljaviti čim višje taksonomske stopnje.

Kako uveljavimo spoznavni vidik?

* Sodelovanje in miselna aktivnost učencev
* Dinamičnost pouka – ustrezna in učinkovita uporaba različnih učnih oblik, učnih metod in učnih sredstev,
* Uveljavljanje hevrističnega, problemskega in mentorskega pouka
* Z diferenciacijo in individualizacijo